सभी भारतीय त्यौहारों-जिनमें दिवाली, होली, दशहरा और ओणम शामिल हैं-के आसपास ‘‘अच्छाई पर बुराई की जीत’’ की कथाएं बुनी गई हैं। इनके केन्द्र में है कोई न कोई राक्षस, जिस पर अच्छाई की प्रतीक, हथियारों से लैस कोई दैवीय शक्ति विजय प्राप्त करती है। परंतु इस आख्यान को कई अध्येताओं, विद्यार्थियों और कार्यकर्ताओं द्वारा चुनौती दी जा रही है। इन लोगों का दावा है कि ये कहानियां, दरअसल, वर्चस्वशाली ब्राह्मणवादी समूहों द्वारा आदिवासियों, दलितों व अन्य प्राक-ब्राह्मणवादी देशज परंपराओं को मानने वाले समूहों पर विजय की कहानियां हैं।